ԵՐԵՎԱՆ, 11 ՍԵՊՏԵՄԲԵՐԻ, ԱՐՄԵՆՊՐԵՍ: ՀՀ վարչապետ Նիկոլ Փաշինյանն ՀՀ ազգային անվտանգության ծառայությանը և ոստիկանությանը հանձնարարել է ամենակարճ ժամանակում բացահայտել ԱԱԾ տնօրեն Արթուր Վանեցյանի և Հատուկ քննչական ծառայության պետ Սասուն Խաչատրյանի հեռախոսազրույցի ձայնագրությունը համացանցում հրապարակողներին: Վարչապետն այդ հեռախոսազրույցի գաղտնալսումը որակեց դավադրության Հայաստանի պետականության դեմ: